Мамбетсеитова Зинаида

Мамбетсеитова Зинаида (16. 1. 1916, азыркы Ысык-Көл областы, Түп р-ну, Сары-Булак айылы – 12. 11. 1988, ошол эле жер) – кыргыз аялдарынан чыккан алгачкы журналист, педагог, коомдук ишмер. З. Мамбетсетиова Пржевальск педагогикалык окуу жайын бүтүргөн (1937). Кең-Суу айылында башталгыч мектепте мугалим (1932–35), Сары-Булак айылында толук эмес орто мектепте бөлүм башчы (1935–38), директор (1942), райондук «Колхоз Жолу» гезитинин редактору (1941–43), Ысык-Көл облаткомунда жооптуу секретарь (1943–45), Кыргызстан КП БКнын алдындагы партиялык мектептин угуучусу (1946–48, 1950–53), «Кызыл Кыргызстан» гезитинде бөлүм башчы (1948–49), Ош облаткомунда бөлүм башчы (1953–56), төраганын орун басары (1957–59), Ош обкомунда бөлүм башчы (1959–60), ошол эле жерде мектептер боюнча инструктор (1960), Билим берүү министрлигинде бөлүм башчы (1960–64), Республикалык жалпы билим берүү мектебинин сырттан окуу бөлүмүнүн директору (1964–67), КР Мамлекеттик архивинин кызматкери болуп эмгектенген (1969–82). ошондой эле «Өмүр барактары», «Өчпөс из», «Элдин сыймыктуу кыздары», «Айыл саптары», «Сыр чечкенде» ж. б. көркөм чыгармаларды жазган. Айылдык мектепке ысмы берилген.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7